सीतामढ़ी के राजोपट्टी मे जयमाला के बाद गोली लगला सं एकटा दूल्हा के घायल होबय के खबर मिलल अछि. खबर अछि जे दरवाजा लगला के बाद बरात सभ खाना खाय लगलाह. एहि बीच जयमाला सेहो होय लागय. जयमाला के बाद दूल्हा-दुल्हन कुर्सी पर बैठले छलाह कि पाछा सं एकटा गोली आबि दूल्हा के पीठ मे आs क लगि गेल. गोली लगला के बाद सभ लोग सन्न रहि गेलाह. चीख-पुकार मचि गेल . हो-हल्ला होबय लागल. दूल्हा के अस्पताल ल जाएल गेल जतय सं इलाज के लेल पटना रेफर करि देल गेल.
 प्राकृतिक आपदा सं निपटय के लेल बिहार मे नेशनल डिजास्टर रिस्पाँस फोर्स . . . NDRF बनाएल जाएत. राष्ट्रीय आपदा प्राधिकार सं एहि लेल मंजूरी सेहो मिलि चुकल अछि. एहि फोर्स के स्थापना राजधानी पटना के पास बिहटा मे कएल जाएत. एहि के लेल करीब एक सय एकड़ जमीन के जरूरत पड़त जकरा अधिग्रहण के लेल काज चलि रहल अछि. कोसी मे आएल बाढ़ि आओर एहि सं पहिने बिहार मे आएल भूकम्प सं बेहिसाब नुकसान भेल. नुकसान तs भेल मुदा ओकरा बादो लोक के पास समय पर राहत आओर बचाब नहिं पहुंच सकल. कोसी मे आएल बाढि के बाद अगर लोक के पास समय पर राहत आओर बचाव दल पहुंचल रहति त सैकड़ों लोकक जान बचाएल जा सकैत छल आओर नुकसान के कम कएल जा सकैत छल. अधिकारी सभ के तs इहो नहिं पता छलन्हि जे कोन ठाम कतेक नुकसान भेल अछि आओर कोन सामान के जरूरत अछि. कतय राहत आओर बचाव दल भेजय के अछि. आब जखन NDRF बनि जाएत त उम्मीद करु जे कोनो प्राकृतिक आपदा के समय लोक के पास जल्दीए राहत पहुंचत.
 दुनियाभर मे प्रसिद्ध सोनपुर पशु मेला मे एहि बेर मिथिलाक लोककला आओर संस्कृतिक झलक देखय लेल मिलत. मेला मे 27 नवम्बर सं 2 दिसम्बर धरि कई तरहक सांस्कृतिक कार्यक्रम केर आयोजन कएल गेल अछि. एहि मे 28 नवम्बर के मिथिलाक लोक नृत्यक कार्यक्रम ऱाखल गेल अछि. ई कार्यक्रम पेश करताह मधुबनी जनजागरण युवा समिति के कलाकार सभ. कलाकार मे शामिल छथिन्ह स्वाति साह. . . मृत्युजंय साह. . . कुमारी निशा. . . अमृता साह. . . नीतेश. . . पुष्पम झा. . . स्वाति झा. . . प्रभात राय. . . रंजीत ठाकुर. . . राजा शर्मा. . . लक्ष्मी कुमारी. . . उत्तीम लाल राम. . . भावना झा. . . दीनानाथ मिश्र. . . प्रीति प्रिया. . . ज्योति प्रिया. . . मनोज झा हर्ष. . . आओर ललित झा . ई कलाकार सभ झिझिया. . . झरनी आओर पमरिया नाच सं लोक के मिथिलांचलक लोकसंस्कृति सं परिचित करौथिन्ह.
 दरभंगा प्रशासन के ओर जिला केर 260 टा विकलांग के स्वरोजगार के अवसर प्रदान कएल जाएत. एहि के लेल एकटा विशेष कार्यक्रम बनाएल गेल अछि. उप विकास आयुक्त केर अनुसार दरभंगा. . . केवटी. . . बहादुरपुर. . . बहेड़ी. . . जाले आओर सिंघवाड़ा प्रखंड सं 20-20 आओर हायाघाट. . . हनुमाननगर. . . मनीगाछी आओर ताराडीह सं 10-10 विकलांग के चयन कएल जाएत. एहिना बेनीपुर आओर अलीनगर सं 10-10 जखन कि बिरौल सं 20 आओर गौराबौराम. . . घनश्यामपुर. . . किरतपुर. . . कुशेश्वरस्थान पूर्वी आओर पश्चिमी सं 10-10 विकलांग के चुनल जाएत. प्रखंड स्तर पर विकलांग के चयन केर संग प्रखंड अधिकारी आओर बैंक के ऋण देबय के लक्ष्य सेहो तय करि देल गेल अछि. प्रशासन के कोशिश विकलांग सभ के बैंक के मार्फत सं स्वरोजगार के अवसर देल जाए. . . जाहि सं ओ आत्मनिर्भर बनि सकथि.
 मधुबनी के खुटौना मे मोबाइल बीटीएस लागि गेल अछि. एकर उद्घाटन पूर्व केन्द्रीय मंत्री आओर सांसद देवेन्द्र प्रसाद यादव कएलथिन्ह. एहि अवसर पर हुनकर कहनाय छलन्हि जे हुनकर लोक सभा क्षेत्र में 22 टा आओर नवका मोबाइल बीटीएस लगाएल जाएत. एकरे संग श्री देवेन्द्र जी इहो कहलथिन्ह जे खुटौना मे जल्दीए ब्रॉडबैण्ड सेवा शुरू करि देल जाएत. देवेन्द्र जी इहो जानकारी देलखिन्ह जे 2 दिसम्बर के रेल मंत्री लालू प्रसाद यादव सुरसंड मे सीतामढ़ी भिट्टामोड़. . . जयनगर. . . लदनियां. . . लौकहा. . . लौकही. . . निर्मली के बीच नवका रेल लाइन के शिलान्यास करथिन्ह. 188 किलोमीटर लंबा एहि लाइन पर जल्दीए काज शुरू होएत.
 बाढ़ि पीड़ित केर मदद के लेल दरभंगा मे बॉलीवुड म्यूजिकल नाईट के आयोजन कएल जा रहल अछि. ई आयोजन नेहरू स्टेडियम मे 7 दिसंबर के होएत. म्यूजिकल नाईट के आयोजन गायत्री फाउंडेशन के ओर सं कएल जा रहल अछि. आयोजक के कहनाय छन्हि जे एहि मे गायक मोहम्मद अजीज आओर शब्बीर कुमार के संग लिटिल चैंप दिवाकर. . . अभिनेत्री किम शर्मा आओर हास्य कलाकार सुनील पाल शामिल होएताह. एहि कार्यक्रम के लS क लोक सभ मे काफी उत्साह छन्हि. लोक सभ के 7 दिसम्बर के इंतजार छन्हि. टिकट खत्म नहिं भ जाए ताहि लेल पहिनहि सं टिकट कटाबय मे लागल छथि. ओना 26 तारीख तक टिकट कटएलाह पर किछ छूट सेहो देल जा रहल अछि.
 पूर्व-मध्य रेलवे समस्तीपुर-दरभंगा. . . समस्तीपुर-खगड़िया. . . समस्तीपुर-बरौनी आओर समस्तीपुर-मुजफ्फरपुर के बीच शटल ट्रेन सेवा शुरू करय के विचार करि रहल अछि. एकरा लेल समस्तीपुर मंडल के अधिकारी रूपरेखा तैयार करि रहल छथिन्ह. विस्तृत रिपोर्ट तैयार भेलाह के बाद ओकरा मुख्यालय भेजल जाएत. ओना ई सेवा शुरू करय केर लेल कम सं कम आठ टा इंजिन आओर 40 टा डिब्बा के जरूरत पड़त. अखन लोक सभ के आबय जाए मे बड़ दिक्कत के सामना करय पड़य छन्हि. स्टेशन पर चारि-चारि. . . पांच-पांच घंटा बैसल रहुं ट्रेनक कोनो था-पता नहिं रहैत अछि. कई बेर त लगैत अछि जे पायरे-पायरे गेल रहितहुं तं ट्रेन सं पहिने पहुंचि गेल रहितहुं. खैर देखिऔ कि होएत अछि.
 मधेपुरा आओर सीतामढ़ी इंजीनियरिंग कॉलेज मे एहि सत्र मे एडमिशन शुरू नहिं होएत. असल मे एहि कॉलेज मे अखन धरि इंफ्रास्ट्रक्चर के काज पूरा नहिं भेल अछि. ओना सरकार एहि साल मधेपुरा. . . सीतामढ़ी आओर चंडी मे नवका इंजीनियरिंग कॉलेज खोलय चाहैत छल मुदा सिर्फ चंडी मे खुलि सकल. मधेपुरा आओर सीतामढ़ी मे आब अगिला सत्र सं एडमिशन होएत. ओना सरकार पहिने सं बंद तीन-टा इंजीनियरिंग कॉलेज. . . दरभंगा के जेएमआईटी, मोतिहारी के इंडियन कॉलेज ऑफ इंजीनियरिंग आओर गया के मगध कॉलेज ऑफ इंजीनियरिंग के खोलय मे सफल भेल. एहि सभ कॉलेद के लेल दु . . . दु करोड़ रुपया देल गेल. आओर सभ कॉलेज मे 240- 240 टा सीट अछि.
 दरभंगा मे एचआईवी मरीज के संख्या बढ़ि रहल अछि. एहि साल अक्तूबर तक करीब सोलह सय लोक एचआईवी जांच के लेल अएलाह जेहि मे सं 360 लोक मे एचआईवी पॉजिटिव पाएल गेल. ई आंकड़ा एकदम चौंकाबय वाला अछि. दरभंगा के बिहार एड्स नियंत्रण समिति के स्वैच्छिक परामर्श आओर जांच केंद्र मे पहिने साल मे तीस. . . चालीस टा मरीज आबय छल . मुदा एहि बेर जांच कराबय वाला लोक के संख्या काफी बढ़ि गेल अछि. सरकार के एहि लेल इलाका मे जोर- शोर सं जागरूकता अभियान चलाबय के जरूरत अछि. ई रोग ओना त गलत संसर्ग के कारण होएत अछि मुदा कई बेर गलत ढंग सं खून चढ़ा देल गेला सं सेहो भS जाएत अछि. कई बेर खून के जरूरत भेलाह पर ठीक सं जांच कएला के बगैर मरीज के एचआईवी संक्रमित खून चढ़ा देल जाएत अछि. एहि के लेल सरकार के ब्लड बैंक पर लगाम सेहो लगाबय पड़त आओर जांच प्रक्रिया के सख्त करय पड़त. कई बेर त एकहिं सीरिंज. . . निडिल सं कइटा मरीज के खून चढ़ा देल जाइत अछि. मरीज के खुद सावधानी सेहो बरतबाक चाही.
 दरभंगा के जेएमआईटी सं डॉ जगन्नाथ मिश्रा के नाम हटा देल गेल अछि. आब एकर नाम सिर्फ दरभंगा इंजीनियरिंग कॉलेज रहत. इंजीनियरिंग कॉलेज सं जगन्नाथ बाबू के नाम हटाएल गेला सं लोक सभ नाराज छथिन्ह आओर एकर विरोध सेहो भs रहल अछि. पूर्व विधायक लोकनि एहि बारे मे अपन विरोध जताबैत सरकार के चिट्ठी सेहो लिखलथिन्ह . ओना एकरा अखनो लोक जेएमआईटी के नाम सं पुकारय छथिन्ह. नाम के लs क एकटा पेंच सेहो अछि. जगन्नाथ मिश्रा इंस्टीच्यूट ऑफ टेक्नालॉजी के नाम दरभंगा इंजीनियरिंग कॉलेज त कs देल गेल मुदा कॉलेज के मान्यता ललित नारायण मिथिला विश्वविद्यालय सं जेएमआईटी के नाम सं मिलल अछि. आब एकरा लेल सरकार के पत्र जारी करय पड़त एहि सभ मे टाइम लगि सकैत अछि. लोक सभ के इहो कहनाय छनि जे जखन एकर नाम बदलहे के छल त दु दिन पहिने एकरा जेएमआईटी के नाम सं विश्वविद्यालय सं किएक संबंध कएल गेल.
 ओना एहि ठाम आब पढ़ाई शुरू भs गेल अछि. एहि ठाम अखन सवा सय छात्र अछि. एकर उद्घाटन 20 नवम्बर के मुख्यमंत्री नीतीश कुमार जी कएलथिन्ह. एहि अवसर पर मुख्यमंत्री जी के साफ कहनाय छलन्हि जे बिहार दुनिया मे एक बेर फेर अपन ज्ञानक परचम फहराएत आओर ई काज होएत मिथिलाक मेघा के बल पर. ओना त उद्घाटन समारोह शिक्षा सं जुड़ल छल आओर कार्यक्रम सरकारी सेहो छल मुदा एहि मे चुनावी मुद्दा छाएल रहल. सरकारी उपलब्धि के गुणगान कएल गेल. शिक्षा सं जुड़ल ई गप्प जरूर भेल जे अगिला सत्र मे तीन टा आओर नवका इंजीनियरिंग कॉलेज खोलल जाएत.
 ओना एहि ठाम आब पढ़ाई शुरू भs गेल अछि. एहि ठाम अखन सवा सय छात्र अछि. एकर उद्घाटन 20 नवम्बर के मुख्यमंत्री नीतीश कुमार जी कएलथिन्ह. एहि अवसर पर मुख्यमंत्री जी के साफ कहनाय छलन्हि जे बिहार दुनिया मे एक बेर फेर अपन ज्ञानक परचम फहराएत आओर ई काज होएत मिथिलाक मेघा के बल पर. ओना त उद्घाटन समारोह शिक्षा सं जुड़ल छल आओर कार्यक्रम सरकारी सेहो छल मुदा एहि मे चुनावी मुद्दा छाएल रहल. सरकारी उपलब्धि के गुणगान कएल गेल. शिक्षा सं जुड़ल ई गप्प जरूर भेल जे अगिला सत्र मे तीन टा आओर नवका इंजीनियरिंग कॉलेज खोलल जाएत.
 अहां सभ के हमर नमस्कार. कम्प्यूटर खराब भs गेलाह के कारण छठ केर बाद अहां सभ सं समाद नहिं भs सकल. आब हमर कम्प्यूटर नीक भs गेल अछि भेंट. . . मुलाकात मे कोनो बाधा नहिं आएत. एहि बीच जे अहां सभ के कष्ट भेल ओकरा लेल माफ करब.
 एहि पावनि मे अहां सभ केर लेल सूर्य देवता एकटा नव सवेरा लs क अएताह.
 मधुबनी जिला के बिस्फी मे आईटीआई खुलि गेल. एकर उद्घाटन मानव संसाधन विकास मंत्री हरिनारायण सिंह जी कएलखिन्ह. एहि ठाम 6 ट्रेडक पढ़ाई होएत. . . प्रशिक्षण देल जाएत. मंत्री जीक कहनाय छलन्हि जे दु साल के भीतर राज्य के सभ सव-डिवीजन मे आईटीआई खोलि देल जाएत. हुनकर इहो कहनाय छलन्हि जे दु साल के अंदर राज्य केर पांच सय हाई स्कूल मे इंटर तक पढ़ाई केर व्यवस्था कए देल जाएत. अखन जेहि हाई स्कूल मे प्लस टू तक के पढ़ाई नहिं होएत अछि ओहिठाम प्लस टू केर पढ़ाई शुरू कए देल जाएत. ओना 1168 टा हाईस्कूल मे इंटर के पढ़ाई शुरू करि देल गेल अछि. . . ओहि हाई स्कूल के इंटर कॉलेज मे बदलि देल गेल अछि. एहि के लेल ओहि कॉलेज सभ के करीब 75 लाख रुपया सेहो देल गेल अछि. मानव संसाधन मंत्री जी कहलखिन्ह जे सरकार चाहैत अछि बिहारी युवक के अपनहिं एहिठाम रोजगार के अवसर मिलय. काज के लेल बाहर नहिं जाए पड़य. रोजगार उपलब्ध कराबय लेल सरकार पूरा कोशिश करि रहल अछि. एहि लेल सरकार केंद्र सरकार के पास 250 आईटीआई खोलय के प्रस्ताव भेजलक अछि. एतबा नहिं निजी क्षेत्र के सेहो 40 टा आईटीआई खोलय के मंजूरी देल गेल अछि. तकनीकी शिक्षा केर विकास के लेल चारि टा नवका इंजीनियरिंग कॉलेज सेहो खोलल जा रहल अछि. हरिनारायण सिंह जी आईटीआई के संग एहिठाम एकटा नवका कस्तुरबा बालिका आवासीय विद्यालय के उद्घाटन सेहो कएलखिन्ह.
 बारहवीं के बोर्ड परीक्षा के लेल ई छूट देल गेल अछि.
 ओना बारहवीं (इंटर ) के परीक्षा के लेल फॉर्म भराय 850 रुपया. . . आओर दसवीं (मैट्रिक ) के लेल फॉर्म भराय 650 रुपया लेल जाएत अछि . एहि सं सरकार के करीब दस करोड़ रुपया के नुकसान अछि. मुदा लोक कल्याण के लेल ई सरकार के नीक कदम अछि. बोर्ड ई कदम मुख्यमंत्री नीतीश कुमार जी के आग्रह पर उठयलक अछि. ई छूट कोसीक बाढ़ि सं प्रभावित सिर्फ 6 जिला केर विद्यार्थी के मिलत. ई जिला अछि सहरसा. . . पूर्णिया. . . मधेपुरा. . . सुपौल. . . अररिया आओर कटिहार. बिहार विद्यालय परीक्षा बोर्ड के एहि कदम सं इलाका के करीब डेढ़ लाख विद्यार्थी के फायदा होएत. मुदा फीस नहिं लागत एकर मतलब फॉर्म नहिं भरनाय नहिं अछि. विद्यार्थी के फॉर्म भरनाय जरूरी अछि आओर एहि फॉर्म के लेल सिर्फ एक रुपया लागत. एहि फॉर्म भरला केर बाद परीक्षा के समय जे एडमिट कार्ड मिलत ओहि सं परीक्षा हॉल मे प्रवेश मिलत. ताहि लेल परीक्षा फॉर्म भरय मे कोनो विलंब नहिं होबाक चाही. फॉर्म भरय के आखिरी दिन अछि 21 नवंबर. विद्यार्थी सभ के चाही जे जल्दी स जल्दी फॉर्म भरि पढ़ाई लिखाई पर जोर शोर सं जुटि जएथिन्ह. ओना टीचर. . . मास्टरजी सभ के सेहो कहल गेल छनि जे बाढ़ि सं प्रभावित इलाका मे बाढ़ि के कारण जे पढ़ाई के नुकसान भेल अछि ओकर भरपाई एक्स्ट्रा क्लास लs कएल जाए. मुदा एहि के लेल विद्यार्थी सभ के. . . अभिभावक सभ के सेहो आगां आबय पड़तन्हि जे मास्टर जी क्लास लेबय लेल स्कूल मे आबथिन्ह. हुनका ई देखय पड़तन्हि जे मास्टरजी क्लास मे आबय छथिन्ह कि नहिं. बौआ सभ के भविष्य केर लेल एतेक तs करहे पड़त.
 सदस्यता लें संदेश (Atom)